H2AX
Član X histonske porodice H2A (skr. H2AX) jest histonski protein koji je kod ljudi kodiran genom H2AFX' sa hromosoma 11. Pripada histonskoj porodici H2A; važan fosforilirani oblik mu je γH2AX (S139), koji nastaje kada se pojave dvolančani prekidi. Kod ljudi i drugih eukariota, DNK je omotana oko histonskih oktamera, koji se sastoje od jezgarnih histona H2A, H2B, H3 i H4, da bi se formirao hromatin. H2AX doprinosi formiranju nukleosoma, remodeliranju hromatina i popravci DNK, a također se koristi in vitro, kao test za dvolančane prekide u dsDNK.